РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 01

от заседание на комисия ”Управление на собствеността”
към Пленума на Висшия съдебен съвет, проведено на 16.01.2019 г.

Днес, 16.01.2019 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Олга Керелска
                                                                                       Огнян Дамянов
                                                                                       Пламена Цветанова
                                                                                       Боян Новански
	ОТСЪСТВА: Стефан Гроздев

           От администрацията на ВСС присъстваха: инж. Стоянка Георгиева – и.д. директор на дирекция „Управление на собствеността на съдебната власт”, инж. Димитър Шиклев – главен експерт в отдел „Инвестиции и строителство“, инж. Надежда Стоянова – главен експерт в отдел „Инвестиции и строителство“, Лидия Кирилова – главен експерт в отдел „Управление на собствеността“, Анжела Цветанова – старши експерт – юрист в отдел „Управление на собствеността“, Надежда Петрова – старши експерт – икономист в отдел „Управление на собствеността“, Надя Горгорова – младши експерт в отдел „Управление на собствеността и Красимира Василева – началник отдел „Правно обслужване и нормативна дейност“, дирекция „Правна“ в АВСС.

І. Инвестиционна дейност 

1. ОТНОСНО: Актуализиране на Инвестиционната програма по § 51-00 „Основен ремонт на ДМА“ на Висш съдебен съвет за 2018 г. с актуални сметни стойности и утвърден разчет за финансиране на капиталовите разходи и трансфери към 31.12.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ОДОБРЯВА актуализирано поименно разпределение на разходите по §51-00 “Основен ремонт на дълготрайни материални активи“ на органите на съдебната власт с актуални сметни стойности и утвърден разчет за финансиране на капиталовите разходи и трансфери към 31.12.2018 г. /нови обекти, допълнителни средства към заложени обекти, намаляване на годишни задачи на обекти, предвид напредъка им/, като се намаляват утвърдените средства за 2018 г. от 18 031 488,00  лева,  утвърдени съгласно т. 68 на протокол № 27/01.11.2018 г. на Пленум на ВСС, на 9 544 272,00 лева, като за сумата в размер на 5 500 лева по § 52-00 са извършени корекции“.

1.2. ИЗПРАЩА решението по т. 1 от настоящия протокол на Комисия „Бюджет и финанси“, за съгласуване.

1.3. Предлага на Пленума На Висшия съдебен съвет да вземе следното решение:

УТВЪРЖДАВА актуализирано поименно разпределение на разходите по §51-00 “Основен ремонт на дълготрайни материални активи“ на органите на съдебната власт към 31.12.2018 г. 

1.4. ВНАСЯ предложението като редовна точка в следващото редовно заседание на Пленума на Висшия съдебен съвет,  след съгласуване с Комисия „Бюджет и финанси“.

2. ОТНОСНО: Изпълнение на т. 4 от Правилата за предоставяне на средства за текущи ремонти в сгради на съдебната власт по повод искания на административните ръководители на органите на съдебната власт, приети с решение на Пленума на ВСС по протокол № 1/18.01.2018 г., т. 7.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. Съгласно т. 4 от „Правила за предоставяне на средства за текущи ремонти в сгради на съдебната власт“, по повод искания на административните ръководители на органите на съдебната власт, приети с решение на Пленума на Висшия съдебен съвет, по протокол № 1/18.01.2018 г.,
УТВЪРЖДАВА списък на исканията, постъпили от органите на съдебната власт за финансиране на планови текущи ремонти през 2019 г., съгласно Приложение № 1.
2.2. ПРЕДОСТАВЯ обобщената информация по Приложение № 1 на Комисия „Бюджет и финанси“, по компетентност.
2.3. ВЪЗЛАГА на отдел „Инвестиции и строителство“ да коригира номерацията в графа 1 – „№ по ред“ в Таблицата – Приложение № 1.

3. ОТНОСНО: Извършване на контрол на строителни дейности по партньорски споразумения между Висш съдебен съвет и общините в гр. Берковица и гр. Белоградчик.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРЕДЛАГА на Главния секретар на ВСС да командирова инж. Димитър Шиклев – главен експерт в отдел „Инвестиции и строителство“ до Районен съд гр. Берковица и Районен съд гр. Белоградчик, който да осъществи контрол на извършваните строителни дейности и да установи съответствията между отчетената и действително свършената работа.
Мотиви: И в двата обекта са започнати строителни дейности, като вече има и актове обр. 19, които се съгласуват от страна на упълномощен от ВСС експерт – инж. Димитър Шиклев.

3.2. ИЗПРАЩА решението по т. 3.1 на Главния секретар на Висшия съдебен съвет, по компетентност.

4. ОТНОСНО: Доклад от инж. Надежда Стоянова – главен експерт в отдел „Инвестиции и строителство“ в дирекция „Управление на собствеността на съдебната власт“ в изпълнение решение на Комисия „Управление на собствеността“, взето по протокол № 43/12.12.2019 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА вземането на решение по т. 4 от настоящия дневен ред за следващо заседание на Комисията.
4.2. ВЪЗЛАГА на дирекция „Управление на собствеността на съдебната власт“ да извърши проверка за наличието на сграда, в която да бъдат настанени служителите и магистратите на Районен съд гр. Ихтиман, с оглед извършването на основен ремонт.
4.3. ВЪЗЛАГА на дирекция „Управление на собствеността на съдебната власт“ в 3-дневен срок да се изготви писмо до кмета на Община Ихтиман и до областния управител на София – област, оглед предоставяне безвъзмездно на имот публична общинска собственост, провеждане на среща и извършване на оглед на място в периода 21 – 25.01.2019 г.
4.4. ПРЕДЛАГА на Главния секретар на Висшия съдебен съвет да командирова инж. Надежда Стоянова – главен експерт в отдел „Инвестиции и строителство“ и Лидия Кирилова – главен експерт в отдел „Управление на собствеността“, за изпълнение на възложеното по т. 4.3.
4.5. ИЗПРАЩА решението по т. 4.3. на Главния секретар на Висшия съдебен съвет, по компетентност.
4.6. ВЪЗЛАГА на дирекция „Управление на собствеността на съдебната власт“ да докладва за извършеното на заседание на Комисия „Управление на собствеността“, насрочено за 30.01.2019 г.

5. ОТНОСНО: Доклад от инж. Надежда Стоянова – главен експерт в отдел „Инвестиции и строителство“ в дирекция „Управление на собствеността на съдебната власт“, упълномощена да осъществява контрол по изпълнението на договор с рег. № ВСС-11668/27.09.2018 г. с пълномощно изх. № ВСС-14104/21.11.2018 г.

/11:43 часа – г-жа Цветанова излиза от залата/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА  доклада изготвен от инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.

11:52 часа – г-жа Цветанова се връща в залата.

5.2. ВЪЗЛАГА на Красимира Василева – началник отдел „Правно обслужване и нормативна дейност“ в дирекция „Правна“ да подготви проект на писмо до изпълнителя „КНД – Консулт“ ООД относно неизпълнение на задълженията, предвидени в клаузите по договор № ВСС-11668/27.09.2018 г., и отстраняване на констатираните от надзора нарушения в 7-дневен срок от получаване на писмото.
5.3. След изтичане на 7-дневния срок по т.1,изпълнителят по договор № ВСС-11668/27.09.2018 г. да бъде уведомен за датата на посещението на обекта от инж. Надежда Стоянова – упълномощено лице с пълномощно изх. № ВСС.14 104/21.11.2018 г., с оглед осигуряване на представител от негова страна за удостоверяване отстраняването на констатираните от надзора нарушения с констативен протокол, подписан от консултанта /строителния надзор/ „ЛК КОНСУЛТИНГ“ ЕООД, възложителя и изпълнителя.
5.4. Писмото по т.1 да бъде подписано от председателя на Комисията.

6. ОТНОСНО: Постъпили оферти за извършване на общ анализ на цена на всички основни пера с обосновка за необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за нуждите на ВСС, за изпълнение на обществена поръчка с предмет: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура“.

След направено предложение от г-н Боян Новански и мотиви, изложени от Красимира Василева – началник отдел „Правно обслужване и нормативна дейност“ с които беше изразено несъгласие по отношение на предложения проект на решение за избор на комисия, която да отвори постъпилите оферти. Г-жа Василева изрази становището си, че е от правомощията на Комисията да отвори постъпилите оферти.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ОТВАРЯ постъпилите оферти, подадени от кандидатите в определения срок, както следва:
- Оферта вх. № ВСС-15779/28.12.2018 г., постъпила в 16,58 ч., подадена от „БИ ЕС ПРОЕКТ“ ЕООД – с оферирана цена в размер на 29 900 /двадесет и девет хиляди и деветстотин/ лева, срок на изпълнение – 20 /двадесет/ работни дни и срок на валидност на офертата – 30 /тридесет/ дни;
- Оферта вх. № ВСС-15780/28.12.2018 г., постъпила в 17,00 часа, подадена от „РЕДИСКАВЪР“ ЕООД – с оферирана цена в размер на 26 800 /двадесет и шест хиляди и осемстотин/ лева, срок на изпълнение  - 14 /четиринадесет/ работни дни и срок на валидност на офертата – 30 /тридесет/ дни;
- Оферта вх. № ВСС-66/03.01.2019 г., постъпила в 12,36 ч., подадена от „ДЕМЕТРА ПРОЕКТ“ ЕООД – с оферирана цена в размер на 24 770 /двадесет и четири хиляди седемстотин и седемдесет/ лева, срок на изпълнение – 25 /двадесет и пет/ работни дни и срок на валидност на офертата – 90 /деветдесет/ дни.
6.2. ПРИЕМА за запознаване постъпилите оферти, като ще се произнесе с решение за определяне на изпълнител в следващо извънредно заседание, насрочено за 17.01.2019 г. 

6.3. ПРИЕМА за целесъобразно сключването на писмен договор с определения за изпълнител оферент. 

6.4. Решението по т.6.3. да се изпрати чрез главния секретар на ВСС на отдел „Обществени поръчки“ в дирекция „Правна“ в АВСС, за сведение.

6.5. ОПРЕДЕЛЯ инж. Надежда Стоянова – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС и инж. Димитър Шиклев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС, за отговорници/лица за контакт за обект: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура“.

ІІ. Управление на собствеността

7. ОТНОСНО: Проект на решение за упълномощаване на представляващия Висшия съдебен съвет да подпише договор за наем на имот в гр. Разлог във връзка с писмо с вх. № ВСС-247/09.01.2019 г. от Надя Стоянова Тимева – едноличен управител на фирма „Геос“ ЕООД.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	7.1. ПРИЕМА да бъде сключен договор с фирма ГЕОС“ ЕООД за наем за самостоятелни обекти, находящи се в сграда с идентификатор 61813.759.305.1 /шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно/, разположена в поземлен имот с идентификатор 61813.759.305 /шестдесет и една хиляди осемстотин и тринадесет, точка, седемстотин петдесет и девет, точка, триста и пет/ по кадастралната карта и кадастралните регистри на гр.Разлог, одобрени със заповед РД-18-33/15.05.2006 г. на изпълнителния директор на АК, а именно:
1.	Самостоятелен обект в сграда с идентификатор 61813.759.305.1.1 /шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно , точка, едно/ по КККР на гр. Разлог, одобрени със заповед № РД-18-33/15.05.2006 г. на ИД на АК, с административен адрес: гр. Разлог, ул. “Опълченска“ № 1-В, ет. 1, обект 1, с площ 24.25 кв.м. при съседи на същия етаж : 61813.759.305.1.2., под обекта : 61813.759.305.1.9, над обекта: 61813.759.305.1.8;
1.	Самостоятелен обект в сграда с идентификатор 61813.759.305.1.2 /шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно , точка, две/ по КККР на гр. Разлог, одобрени със заповед № РД-18- 33/15.05.2006 г. на ИД на АК, с административен адрес: гр. Разлог, ул.“Опълченска“ № 1-В, ет. 1, обект 2, с площ 24.25 кв.м. при съседи на същия етаж : 61813.759.305.1.1., 61813.759.305.1.3, под обекта: 61813.759.305.1.9, над обекта:	61813.759.305.1.8; 61813.759.305.1.7;
2.	Самостоятелен обект в сграда с идентификатор 61813.759.305.1.3 /шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно , точка, три/ по КККР на гр. Разлог, одобрени със заповед № РД-18- 33/15.05.2006 г. на ИД на АК, с административен адрес: гр. Разлог, ул. “Опълченска“ № 1-В, ет. 1, обект 3, с площ 50.25 кв.м. при съседи на същия етаж: 61813.759.305.1.2., 61813.759.305.1.4, под обекта : 61813.759.305.1.9, над обекта: 61813.759.305.1.7;
3.	Самостоятелен обект в сграда с идентификатор 61813.759.305.1.4
/шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно , точка, четири/ по КККР на гр. Разлог, одобрени със заповед № РД-18-33/15.05.2006 г. на ИД на АК, с административен адрес: гр. Разлог, ул.“Опълченска“ № 1-В, ет.1, обект 4, с площ 23.00 кв.м. при съседи на същия етаж : 61813.759.305.1.3., 61813.759.305,1.5, под обекта : 61813.759.305.1.9, над обекта: 61813.759.305.1.7, 61813.759.305.1.6;
4.	Самостоятелен обект в сграда с идентификатор 61813.759.305.1.5
/шестдесет и една хиляди осемстотин и тринадесет, точка, седемстотин петдесет и девет, точка, триста и пет, точка, едно , точка, пет/ по КККР на гр. Разлог, одобрени със заповед № РД-18- 33/15.05.2006 г. на ИД на АК, с административен адрес: гр. Разлог, ул.“Опълченска“ № 1-В, ет.1, обект 5, с площ 56.00 кв.м. при съседи на същия етаж : 61813.759.305.1.4., под обекта : 61813.759.305.1.9, над обекта: 61813.759.305.1.7, 61813.759.305.1.6;
Обектите се предоставят за ползване ведно с прилежащите тераси, обслужващ коридор, стьлбищни клетки, напълно обособена приемна на партерния етаж с площ 14 кв.м. и самостоятелен вход, и склад в сутерена на сградата, състоящ се от архив с площ 50 кв.м и котелно помещение с площ 30 кв.м. 
7.2. ОПРЕДЕЛЯ наемна цена по договора в размер на  1 250,00 /хиляда двеста и петдесет/ лева без ДДС или 1 500,00 /хиляда и петстотин/ лева с ДДС и срок на договора – 5 /пет/ години, считано от 07.01.2019 г.
7.3. ИЗПРАЩА решението по т. 7.1. и т. 7.2. на Комисия „Бюджет и финанси“ към Пленума на ВСС, за съгласуване на разхода, за което да бъде уведомена комисия „Управление на собствеността“ към Пленума на ВСС.

7.4. Възлага на дирекция „Управление на собствеността на съдебната власт“, след проведена съгласувателна  процедура на изготвен от дирекцията проект на договор, последният да бъде внесен за разглеждане от Комисията, ведно с проект на решение на пленума на ВСС за възлагане на представляващия на ВСС да подпише договора за наем.

Предвид констатирания пропуск по отношение на продължаване срока на договора с фирма „ГЕОС“ ЕООД и с оглед предложение на г-жа Пламена Цветанова ,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.4. ВЪЗЛАГА на инж. Стоянка Георгиева – и.ф. директор на дирекция „Управление на собствеността на съдебната власт“ на следващото заседание на Комисията да докладва кой експерт отговаря за изпълнението и контрола върху договорите за наети от ВСС имоти. Съответният експерт да представи доклад относно причините, поради които на Комисията не са докладвани своевременно  и в срок фактите и обстоятелствата, свързани с изтичането на договора с фирма „ГЕОС“ ЕООД /06.01.2019 г./, както и констатирани пропуски и неточности в представения списък на договорите за наети от ВСС имоти, в който липсва сключения договор с Църковно настоятелство при храм „Св. Николай“ – гр. Плевен за осигуряване на помещения за нуждите на Военно-окръжна прокуратура – София – Военно-следствен участък – Плевен с № ВСС-8614/06.07.2018 г., както и договори № 93-00-252/03.12.2012 г.  с Напоителни системи“ ЕАД , посочен като изтекъл към 03.12.2014 г. и договор №  93-00-2/06.01.2014 г. с РПК „Развитие“, посочен като изтекъл към 06.01.2019 г.

8. ОТНОСНО: Проект на решение за упълномощаване на представляващия Висшия съдебен съвет за преупълномощаване на административния ръководител на Окръжен съд гр. Търговище да приеме имот – публична държавна собственост, за „Синя стая“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРЕДЛАГА на Пленума на Висшия съдебен съвет да вземе следното решение:

1.	УПЪЛНОМОЩАВА представляващия Висшия съдебен съвет да преупълномощи административния ръководител – председател на Окръжен съд гр. Търговище да организира фактическото приемане на имот – публична държавна собственост, предмет на т. 2 от Решение на Министерски съвет № 957/28.12.2018 г.

2.	Оригинален екзпемпляр на протокола по т. 4 от РМС № 957/28.12.2018 г. да се изпрати във ВСС – по един за дирекция „Управление на собствеността на съдебната власт“ и за дирекция „Бюджет и финанси“.

3.	ИЗПРАЩА настоящото решение на административния ръководител – председател на Окръжен съд гр. Търговище, ведно с РМС № 957/28.12.2018 г.

8.2. ВНАСЯ предложението като редовна точка в следващо редовно заседание на Пленума на Висшия съдебен съвет.

9. ОТНОСНО: Предложение за откриване на партиди в експлоатационните дружества на името на Висш съдебен съвет в гр. Луковит.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА изготвеният доклад от Надежда Петрова – старши експерт – икономист в дирекция „Управление на собствеността на съдебната власт“.
9.2. ВЪЗЛАГА на дирекция „Управление на собствеността на съдебната власт“ да подготви заявления на името на Висшия съдебен съвет за извършване на пререгистрация на партиди на недвижим имот – държавна собственост, с адрес: гр. Луковит, ул. „Милин камък“ № 2, до „ВиК“ АД гр. Луковит и „ЧЕЗ Електро България“ АД.

10. ОТНОСНО: Информация от Общински съвет – Разград за поискан имот – публична общинска собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение доклада на Надя Горгорова – младши експерт – икономист към отдел „Управление на собствеността“ в дирекция „Управление на собствеността на съдебната власт“.
10.2. ЗАДЪЛЖАВА отдел „Управление на собствеността“ във водения регистър на недвижимите имоти, предоставени на ВСС, да се отбелязва кога имотът - общинска собственост е предоставен на ВСС, срокът на договора и своевременно да се иска от съответната община продължаване на срока на договора.
10.3. ВЪЗЛАГА на инж. Стоянка Георгиева – и.ф. директор на дирекция „Управление на собствеността на съдебната власт“ на следващото заседание на Комисията да докладва за неизпълнението на резолюция по преписки с вх. №№ ВСС-12383/2018 г., поставена от г-н Евгени Диков – председател на Комисия „Управление на собствеността“ и инж. Дениза Павлова с оглед актуализация на регистъра на имотите в срок до 31.12.2018 г., като бъде уточнено сведено ли е същото до знанието на г-жа Лидия Кирилова и била ли е уведомена същата за срока за изпълнение на поставената задача, както и кой не си е изпълнил задълженията за актуализирането на регистъра.
10.4. УДЪЛЖАВА срока за актуализиране на регистъра до 31.01.2019 г

11. ОТНОСНО: Решение по протокол № 2/04.12.2018 г., раздел IІ, т. 1.2. на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 8/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Приема за сведение молби-възражения рег. № ВСС-1113/19.10.2018 г. и № ВСС-12311/27.11.2018 г. от Веселка Георгиева Узунова – съдия в Окръжен съд гр. Бургас, към момента член на КАК към ВСС и наемател на ведомствено жилище, представляващо апартамент           № 24, в гр. Бургас, ж.к. „Зорница“, бл. 15, вх. 5, ет. 8, съгласно договор за наем № 93-00-193/25.10.2004 г. и допълнителни споразумения към него с № 93-00-193/02.06.2007 г. и 17.02.2009 г.
Извън компетентността на Комисия „Управление на собствеността“ към Пленума на ВСС е разглеждането на възражения свързани с недвижими имоти, предназначени за задоволяване на жилищни нужди и предоставени за ползване на други органи на съдебната власт. Същото е от компетентността на жилищна комисия към Окръжен съд гр. Бургас.

11.2. ВЪЗЛАГА на дирекция „Управление на собствеността на съдебната власт“ при АВСС да уведоми Веселка Узунова и административния ръководител на Окръжен съд гр. Бургас за решението по т. 11.1.

12. ОТНОСНО: Решение по протокол № 2/04.12.2018 г., раздел IV, т. 2. на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 9/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Да бъде уведомен административният ръководител на Административен съд София-град, че възможността за предоставяне на имот – частна държавна собственост за ползване от Административен съд – София област за жилищни нужди, ще бъде обсъдена след изтичане на срока по чл. 22, ал. 3 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди, приети с решение на пленума на ВСС по протокол № 19/   05.07.2018 г. 
12.2. ВЪЗЛАГА на дирекция „Управление на собствеността на съдебната власт“ при АВСС да изготви писмото по т. 12.1.

13. ОТНОСНО: Решение по протокол № 2/04.12.2018 г., раздел IV, т. 3 на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 10/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Да бъде уведомен административният ръководител на Софийски районен съд, че възможността за предоставяне на имот – частна държавна собственост за ползване от Софийски районен съд за жилищни нужди, ще бъде обсъдена след изтичане на срока по чл. 22, ал. 3 от Правилата за отдаване под наем на недвижими имоти – частна държавна собственост, предоставени в управление на ВСС за жилищни нужди, приети с решение на пленума на ВСС по протокол № 19/05.07.2018 г. 
13.2. ВЪЗЛАГА на дирекция „Управление на собствеността на съдебната власт“ при АВСС да изготви писмото по т. 13.1.

14. ОТНОСНО: Решение по протокол № 2/04.12.2018 г., раздел IV, т. 4. на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 11/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. Да бъде уведомен председателя на Жилищната комисия при Специализирания наказателен съд, че прилагането на т. 14, предложение последно от писмо рег. № ВСС-12311/ 12.10.2018 г. на председателя на КУС е по отношение на наематели, които към момента ползват жилище под наем, разпределено за ползване, съгласно решение по т. 39 от протокол № 16/25.05.2017 г. на ПВСС, на орган на съдебната власт, различен от този в който наемателят към момента работи.
 
14.2. ВЪЗЛАГА на дирекция „Управление на собствеността на съдебната власт“ при АВСС да изготви писмото по т. 14.1.

15. ОТНОСНО: Решение по протокол № 2/04.12.2018 г., раздел IV, т. 1. на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 12/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Да бъде уведомен административният ръководител на Окръжен съд гр. Стара Загора, че организацията по прилагането на Правилата е в правомощията на жилищните комисии към органите на съдебната власт и административните ръководители на съответните органи на съдебната власт, на които с решение по т. 39 от протокол № 16/25.05.2017 г. на ПВСС е възложено стопанисването на имоти от жилищния фонд на ВСС.
 
  15.2. ВЪЗЛАГА на дирекция „Управление на собствеността на съдебната власт“ при АВСС да изготви писмото по т. 15.1.

16. ОТНОСНО: Решение по протокол № 2/04.12.2018 г., раздел IІ, т. 1.2. на Жилищна комисия към Пленума на Висшия съдебен съвет, определена с решение на пленума на ВСС по протокол № 24/04.10.2018 г., т. 50. /Оттеглена, съгласно решение на КУС по протокол № 43/12.12.2019 г., т. 13/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВРЪЩА преписката на Анжела Цветанова – старши експерт – юрист в отдел „Управление на собствеността“, за прецизиране на изготвения доклад във връзка с писмо рег. № ВСС-12639/19.10.2018 г. и включване на всички постъпили заявления в тази връзка, за следващото заседание на Комисията.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/      ЕВГЕНИ ДИКОВ